Caveach
Caveach seu scaveech est modus piscium parandorum conservandorumque quae in arte coquinaria Anglica, Americana, Caribica olim bene cognita est. Nomen ex Hispanico escabeche seu Francogallico escavèche deduci censetur. Nonnulli verbum Hispanicum sive et Anglicum caveach proavos esse vocabuli Hispanoamericani ceviche, sed testamenta huius etymologiae non iam reperta sunt. Methodo Mariae Randolph, cuius liber praeceptorum The Virginia Housewife anno 1824 prodit, piscis in frustas dissectus, lavatus, siccatus, pipere saleque sparsus, farina tinctus, praefricatur; in ollam ut conservatur cum cepa concisa, aceto et aqua, oleo, maci, fructibus piperis immittitur. Deinde foeniculo viridi seu petroselino insperso infertur.